hotchpotch/miracl-hf-unified huggingface dataset:
बामनवास
बामनवास (Bamanwas) भारत के राजस्थान राज्य के सवाई माधोपुर ज़िले में स्थित एक गाँव है। यह इसी नाम की तहसील का मुख्यालय भी है। इसके नाम पर एक विधानसभा निर्वाचन क्षेत्र भी है। वस्तुतः आधिकारिक रूप से यह एक गाँव नहीं बल्कि दो गाँवों, बामनवास पट्टी कलाँ और बामनवास पट्टी ख़ुर्द में विभाजित है।
बामनवास जयपुर-गंगापुर सिटी राजमार्ग पर पिपलाई कस्बे से 7 किलोमीटर दूर है। नजदीकी रेल्वे स्टेशन गंगापुर सिटी जो लगभग 25 किलोमीटर दूर है। गंगापुर सिटी दिल्ली-मुंबई रेलमार्ग पर स्थित है। बामनवास से जिला मुख्यालय सवाई माधोपुर लगभग 65 किलोमीटर, जयपुर लगभग 110 किलोमीटर, गंगापुर सिटी लगभग 25 किलोमीटर, लालसोट लगभग 28 किलोमीटर दूर है।
2011 के जनगणना आंकड़ों के अनुसार यहाँ की कुल जनसंख्या 7,586 है।
2011 के जनगणना आंकड़ों के अनुसार यहाँ की कुल जनसंख्या 5,811 है।
वज़ीरपुर, राजस्थान
वज़ीरपुर (Wazeerpur) भारत के राजस्थान राज्य के सवाई माधोपुर ज़िले की गंगापुर तहसील में स्थित एक गाँव है।
यह राजस्थान के गंगापुर सिटी विधानसभा क्षेत्र के अंतर्गत आता है। इस कस्बे का लोकसभा क्षेत्र टोंक -सवाई माधोपुर लगता है।
रोबिन हुड (2010 फ़िल्म)
रोबिन हुड (अंग्रेजी; Robin Hood) वर्ष २०१० की ऐतिहासिक एक्शन एडवेंचर प्रधान फ़िल्म हैं जिसका निर्देशन रिड्ली स्काॅट ने किया है।
आम की प्रजातियाँ
पूरे विश्व में आम की सैकड़ों प्रजातियाँ (कृषिजोपजाति / cultivar) पायी जातीं हैं।
ललिताम्बिक अन्तर्जनम
ललिताम्बिक अन्तर्जनम (मलयालम : ലളിതാംബിക അന്തര്‍ജനം ; 1909–1987) भारत की एक साहित्यकार एवं समाज-सुधारक थीं। उन्होने मलयालम में साहित्य रचना की है। इनके द्वारा रचित एक उपन्यास अग्निसाक्षी  के लिये उन्हें सन् 1977 में साहित्य अकादमी पुरस्कार से सम्मानित किया गया।
जूडिथ बट्लर
जूडिथ बट्लर (जन्म फ़रवरी २४, १९५६) एक अमरीकी दार्शनिक और नारीवादी विचारक हैं, जिनके कार्य का प्रभाव राजनीतिक दर्शन, आचारशास्त्र, तथा नारीवादी, क्वियर, एवं साहित्यिक सिद्धांतों पर हुआ है। सन् १९९३ से जूडिथ बट्लर, यूनिवर्सिटी ऑफ कॅलिफॉर्निया, बर्क्ले में कार्यरत हैं जहाँ वे अब डिपार्टमेंट ऑफ कंपॅरटिव लिटरेचर एंड द प्रोग्राम ऑफ क्रिटिकल थियरी में मॅक्सीन एलियट प्रोफेसर हैं। युरोपियन ग्रॅजुयेट स्कूल में वे हॅना एरिंड्ट चेयर पर पदस्त हैं।
अकादमिक रूप से बट्लर को उनकी पुस्तकों- "जेंडर ट्रबल: फेमिनिसम एंड द सबवर्षन ऑफ आइडेंटिटी" तथा "बॉडीस दॅट मॅटर: ऑन द डिसकर्सिव लिमिट्स ऑफ सेक्स" के लिए जाना जाता हैं। ये पुस्तकें जेंडर/ लिंग सिद्धांतों पर प्रश्न उठाने एवं जेंडर परफॉर्मेटीविटी की अवधारणा में प्रभावशाली रही हैं। उन्होंने सक्रिय रूप से समलैंगिक अधिकारों के आंदोलन का समर्थन किया है। बट्लर ने साथ ही इजराइली राजनीति और इजराइल-फिलिस्तीन संघर्ष पर उसके प्रभाव की आलोचना की है। बट्लर का यह कहना है की इज़राइल को सभी यहूदियों का प्रतिनिधि मानना उचित नही है।
अणु भार
किसी अणु का अणु भार वह संख्या है जो दर्शाती है कि उसका एक अणु , कार्बन-१२ के एक परमाणु के भार के १२वें भाग (१/१२) से कितने गुना भारी है। उदाहरण के लिये, मिथेन का जो दर्शाता है कि मिथेन का एक अणु का भार कार्बन-१२ के एक परमाणु के १२वें भाग से १६ गुना भारी है।
पालि ग्रन्थ समिति
पालि ग्रन्थ समिति (Pāli Text Society), एक ग्रन्थ प्रकाशन करने वाली समिति है। इसकी स्थापना १८८१ में थॉमस विलियम रीस डेविड्स (Thomas William Rhys Davids) ने पालि भाषा के ग्रन्थों के अध्ययन को बढ़ावा देने के उद्देश्य से की थी।
मीर घाट
काशी भागीरथी गंगा के तट पर एक अद्भुत नगरी है। यहाँ के सभी घाट अत्यंत ही मनोरम है। गंगा तट पर मीर घाट अधिक उल्लेखनीय है, इसी घाट पर शक्ति पीठ विशालाक्षी एवं बाबा विश्वनाथ मंदिर (नवीन)स्थित है, जिसकी स्थापना स्वामी करपात्री ने की थी। संध्या काल में चन्द्रमा की दुधिया रोशनी में घाट का नज़ारा देखते ही बनता है, नावों पर सवार होकर दशाश्वमेध घाट की आरती का आनंद लिया जा सकता है।
सबलगढ़
सबलगढ़ (Sabalgarh) भारत के मध्य प्रदेश राज्य के मुरैना ज़िले में स्थित एक नगर है।
सबलगढ़ का अर्थ होता है मजबूत दुर्ग और इस नगर में अपने नाम की भांति एक दुर्ग है जोकि सबलगढ़ के क़िले के नाम से प्रसिद्ध है। सबलगढ़ की स्थापना राजा सबलसिंह गुर्जर द्वारा की गई थी । सबलगढ़ नगर अपने प्राचीन दुर्ग, शिकार क्रियाओं ब कैला माता सिद्ध मन्दिर है। यह एक तोमर गुर्जर राजवंश था। महाराजा गोपाल सिंह जदोन जी का मंदिर में स्थित है।
सबलगढ़ की स्थति पर है। यहाँ की औसत ऊंचाई है 212 मीटर (695 फीट)।
सबलगढ़ की आबादी 40,333 है, जिसमें 53% पुरुष और 47% महिलाएं हैं। सबलगढ़ की औसत साक्षरता दर 68% है, जो राष्ट्रीय औसत 74% से कम है। पुरुष साक्षरता 74% थी जबकि महिला साक्षरता 52% थी। 2011 में मापी गई सबलगढ़ की 14% आबादी छह से कम थी। इसकी अनुसूचित जाति जनसंख्या लगभग 16.6% है, और अनुसूचित जनजाति 8.6% है। 2011 की जनगणना में कुल 7,091 परिवार थे। क्षेत्र की कुल कार्यरत श्रम शक्ति 11,360 बताई गई। इस संख्या में से 10,262 को नियमित मजदूर के रूप में वर्गीकृत किया गया, शेष 1,098 को अनियमित के रूप में वर्गीकृत किया गया।
मुरैना के सबलगढ़ नगर में स्थित यह किला मुरैना से लगभग 60 किलोमीटर की दूरी पर है। मध्यकाल में बना यह किला एक पहाड़ी के शिखर बना हुआ है। इस किले की नींव सबल सिंह गुर्जर ने डाली थी जबकि करौली के महाराजा गोपाल सिंह ने 18वीं शताब्दी में इसे पूरा करवाया था। कुछ समय बाद सिंकदर लोदी ने इस किले को अपने नियंत्रण में ले लिया था लेकिन बाद में करौली के राजा ने मराठों की मदद से इस पर पुन: अधिकार कर लिया। 1795 ईसवीं में यह फिर से राजा खांडे राव द्वारा ले लिया गया था, जिसका घर वहाँ है। लॉर्ड वेलेजली दौलत राव सिंधिया(1764-1837) अपने शासनकाल में इस किले में रहते थे। किले को 1804 में अंग्रेजी द्वारा जब्त कर लिया गया था। किले के आसपास के क्षेत्र को 1809 में सिंधिया राज्य में जोड़ा गया था। किले के पीछे सिंधिया काल में बना एक बांध है, जहां की सुंदरता देखते ही बनती है।सबलगढ़ एक संकीर्ण गेज लाइन द्वारा ग्वालियर से जुड़ा हुआ है। इस रेलवे को "ग्वालियर लाइट रेलवे" के नाम से भी जाना जाता है। दो फुट (610 मिमी) की गेज जी.अिल.आर 199.8 किलोमीटर (124.1 मील) लंबी है और मध्य प्रदेश राज्य में ग्वालियर से श्योपुर कलां तक ​​चलती है। यह लाइन महाराजा माधव रोआ (दुसरे) द्वारा शुरू की गई थी और 1909 में पूरी हुई। इसका प्रबंधन भारतीय रेलवे के केंद्रीय रेलवे विभाग द्वारा किया जाता है। यह ग्वालियर, श्योपुर कलां, कैलारस, जौरा आदि से सीधे जुड़ा हुआ है। यूपीए सरकार में सुश्री ममता बनर्जी (पूर्व रेल मंत्री) को 2010 के रेल बजट में कोटा के विस्तार के साथ ग्वालियर-श्योपुर कलां गेज परिवर्तन की घोषणा की गई थी लेकिन आज तक जमीन पर कोई काम नहीं हुआ है। अधिकांश समय यह समाचार पत्र में देखा गया है कि वर्तमान एनडीए सरकार द्वारा इस परियोजना को हटा दिया गया है। स्थानीय या राष्ट्रीय समाचार पत्र में इस दयनीय समाचार को सुनने के लिए हजारों लोगों में गुस्सा और पीड़ा है।
सबलगढ़ राज्य राजमार्गों द्वारा मध्य प्रदेश के कई शहरों से काफी अच्छी तरह से जुड़ा हुआ है। ग्वालियर, मुरैना, श्योपुर कलां, शिवपुरी, जयपुर और दिल्ली आदि के लिए दैनिक बसें उपलब्ध हैं।
निकटतम हवाई अड्डा ग्वालियर में स्थित है जो सबलगढ़ से लगभग 120 किलोमीटर दूर है। नई दिल्ली और ग्वालियर हवाई अड्डे से कई शहरों के लिए दैनिक उड़ानें उपलब्ध हैं।
चौरासी वैष्णवन की वार्ता
चौरासी वैष्णवन की वार्ता, ब्रजभाषा में लिखित गद्य ग्रन्थ है। इसमें महाप्रभु वल्लभाचार्य जी के पुष्टि सम्प्रदाय के शिष्यों की कथाएँ (जीवन चरित) संकलित हैं। इसके रचयिता के सम्बन्ध में विद्वानों में मतभेद है,लेकिन ज्यादातर विद्वान गोस्वामी गोकुलनाथ के नाम पर सहमत हैं।
यह ग्रन्थ तथा अन्य 'वार्ता ग्रन्थ' ('दो सौ बावन वैष्णवन की वार्ता' तथा 'अष्ट सखान की वार्ता') ब्रजभाषा साहित्य के प्राचीन महाकवियों के जीवन वृत्तान्त प्रकट करने के कारण तो महत्वपूर्ण हैं ही, किंतु उनका महत्व इसलिए और भी अधिक है कि वे ब्रजभाषा की आरंभिक गद्य रचनाएँ हैं। यदि ये पुस्तकें प्रामाणित हैं, तो इनसे सत्रहवीं शताब्दी के ब्रजभाषा गद्य का रूप ज्ञात हो सकता है। इन पुस्तकों में दी हुई वार्ताओं में उस समय की धार्मिक, सामाजिक और राजनैतिक स्थिति पर भी बड़ा महत्वपूर्ण प्रकाश पड़ता है, इसलिए उनका ऐतिहासिक महत्व भी कुछ कम नहीं है।
ऐतिहासिक स्कॉटलैंड
ऐतिहासिक स्कोटलैंड, मूल नाम Historic Scotland () स्कॉटिश सरकार के अंतर्गत कार्यरत एक संस्था है जिसका काम देश की तमाम ऐतिहासिक महत्व की इमारतों की देखभाल, रखरखाव व प्रबंधन करना है।
जैसा कि इसकी वेबसाइट कहती है: अर्थात, हिस्टोरिक स्कॉटलैंड १९९१ में स्कॉटिश राजकीय शिक्षा विभाग से संबद्ध एक एजेंसी के रूप में बनी थी और मई १९९९ में इसके अंतर्गत सभी सांस्कृतिक व ऐतिहासिक महत्व की इमारतें थीं। स्कॉटिश सरकार का हिस्सा होने के नाते यह इमारतों की रक्षा करने व उनके प्रचार प्रसार के लिए स्कॉटिश मंत्रियों के प्रति जवाबदेह है। यह स्कॉटिश विकास विभाग की उत्तराधिकारी संस्था है।
एजेंसी के संरचना दस्तावेज स्कॉटिश मंत्रियों व संस्था के शीर्ष कार्यकारी अधिकारी के जिम्मेदारियों को रेखांकित करते हैं। इसकी व्यवसायिक योजना इसके लक्ष्यों और प्रदर्शन का निर्धारण करता है।
ऐतिहासिक स्कॉटलैंड की सीधी जिम्मेदारी ३६० से ज्यादा सांस्कृतिक व ऐतिहासिक महत्व की इमारतों की देखरेख व सुरक्षा करना है। इनके रखरखाव के खरचे का चौथाई हिस्सा यह इन इमारतों पर लगने वाले प्रवेश शुल्क से निकालती है। इसकी संपत्तियों में निर्देश पुस्तकें, तस्वीरें मीडिया इत्यादि हैं। अपने निर्माण के बाद से इसने युवाओं को इतिहास से जोडने व उसका महत्व समझाने के लिए इन जगहों पर तमाम आयोजन किए हैं। तमाम नए संग्रहालय व प्रयटन केंद्र खोले गये हैं जो इसके अंतर्गत आते हैं। यह कुछ संपत्तियों को होटल के तौर पर भी चलाती है जिनमें से कुछ में शादी-विवाह व अन्य समारोहों के लिये किराए पर भी दिए जाते हैं।
इसकी कुछेक मुख्य संपत्तियाँ हैं:
इसकी सदस्यता शुल्क चुका कर कोई भी इसके कई आयोजनों का लाभ उठा सकता है, इसकी ४०० से ज्यादा ऐतिहासिक संपत्तियों में कभी भी मुफ्त में आ जा सकता है। इंग्लैंड में अवस्थित संपत्तियों में आधे शुल्क में जा सकता है। सदस्यों को एक तिमाही पत्रिका भी वितरित की जाती है। 'Historic Scotland'.
शुद्धाद्वैत
शुद्धाद्वैत वल्लभाचार्य (1479-1531 ई) द्वारा प्रतिपादित दर्शन है। वल्लभाचार्य पुष्टिमार्ग के प्रवर्तक हैं। यह एक वैष्णव सम्प्रदाय है जो श्रीकृष्ण की पूजा अर्चना करता है। वल्लभाचार्य का जन्म चंपारण में हुआ।बनारस में दीक्षा पूरी करके अपने गृहनगर विजयनगर चले गए जहां इनको कृष्णदेवराय का संरक्षण प्राप्त हुआ।
शुद्धाद्वैत दर्शन, आचार्य शंकर के अद्वैतवाद से भिन्न है। 'केवलाद्वैत' मत में जहां माया शबलित ब्रह्म को जगत् का कारण माना गया है एवं सम्पूर्ण जगत् को मिथ्या कहा गया है, वहीं शुद्धाद्वैत मत में माया सम्बन्धरहित नितान्त शुद्ध ब्रह्म को जगत् का कारण माना जाता है।
आचार्य शंकर अपने सिद्धान्त के अनुरूप अद्वैत ब्रह्म का प्रतिपादन करते हैं। परन्तु श्रीवल्लभाचार्यचरण भगवान् कृष्णद्वैपायनव्यास के मतानुसार ‘‘शुद्धाद्वैत साकार ब्रह्मवाद“ का प्रतिपादन करते हैं। ‘‘साकार ब्रह्मवादैकस्थापकः“ ।
श्रीवल्लभाचार्यजी स्पष्ट आज्ञा करते हैं ‘‘शब्द एव प्रमाणम्“ ‘‘तत्राप्यलौकिकज्ञापकमेंव, तत् स्वतः सिद्धप्रमाणभावं प्रमाणम्“। प्रत्यक्षादि प्रमाणों में भ्रान्तत्व का भी दर्शन होने से उनका प्रामाण्य एकान्तिक नहीं हो सकता। अतः उन सबों को न कहकर केवल ‘‘शब्द प्रमाण“ को ही स्वीकार किया गया है एवं उसमें भी अलौकिक ज्ञापक शब्द का ही स्वीकार है।
केवलाद्वैत में जहां द्वैत को सर्वथा मायिक मानते हुए जगत् को मिथ्या माना गया है तथा जीव को ब्रह्म का प्रतिबिम्ब माना गया है ( अर्थात् जीव ही ब्रह्म है), वहीं शुद्धाद्वैत में ‘‘ब्रह्मसत्यं जगत्सत्यं अंशोजीवोहि नापरः“ (ब्रह्म सत्य है, जगत सत्य है, जीव ब्रह्म का अंश है) ऐसा कहा गया है।
शिवली
शिवली (Shivli) भारत के उत्तर प्रदेश राज्य के कानपुर देहात ज़िले में स्थित एक नगर है।
एक बंजारे को जंगल में सफाई करते समय एक शिव मूर्ति मिली। इसी शिव के नाम पर इस आवादी का नाम शिवली पड़ा। शिवली नगर पंचायत का गठन वर्ष १९७३ में हुआ था।
यह नगर कानपुर से पश्चिम दिशा में ३५ किलोमीटर दूर कानपुर-बेला रोड पर स्थित है। उत्तर में यह नगर शिवराजपुर से और दक्षिण में रूरा नगर से जुड़ा हुआ है।
यह नगर कानपुर शहर से रोड द्वारा जुड़ा हुआ है। दक्षिण दिशा में रोड द्वारा कानपूर देहात जिले के प्रमुख रेलवे स्टेशन रूरा (२२ किलोमीटर) से जुड़ा हुआ है जहाँ से फ़ास्ट और सुपर फ़ास्ट रेल गाड़ियां उपलब्ध हैं। पश्चिम में रोड द्वार रसूलाबाद नगर तथा उत्तर में शिवराजपुर में जी टी रोड से जुड़ा है।
बैरॉन हॉसमान
बैरॉन हॉसमान (Georges-Eugène Haussmann; फ्रांसीसी उच्चारण: ​[ʒɔʁʒ øʒɛn (ba.ʁɔ̃ ) os.man] ; 27 मार्च 1809 – 11 जनवरी 1891) फ्रांस का प्रसिद्ध वास्तुकार था जिसे नैपोलियन तृतीय ने पेरिस में नये पार्क, सड़कें, भवन एवं बड़े पैमाने पर अन्य सार्वजनिक कार्य करने के लिये नियुक्त किया। भारी आलोचना के कारण उसे अपना पद त्यागना पड़ा किन्तु उसकी दृष्टि ने पेरिस को वह कीर्ति दी जिससे १९वीं शताब्दी के अन्त तक पेरिस फ्रांस के लिये गर्व का विषय बन गया। यह नयी राजधानी पूरे यूरोप के लिए ईर्ष्या का विषय बन चुकी थी। पेरिस बहुत सारे ऐसे वास्तुशिल्पीय, सामाजिक और बौद्धिकक प्रयोगों का केन्द्र बन गया जो पूरी सदी तक यूरोप ही नहीं बल्कि पूरी दुनिया पर अपना असर डालते रहे।
हॉस्मान का नाम सुंदरता और व्यवस्था के नाम पर शहरों के जबरन पुनर्निर्माण का पर्याय बन चुका है। उसने शहर को सुन्दर बनाने और किसी भी तरह के विद्रोह की आशंका को दूर करने के लिए पेरिस के मध्य से गरीबों की बस्तियों को साफ करवा दिया था। सन् 1852 में लुई नेपोलियन तृतीय ( नेपोलियन बोनापार्ट का भतीजा) ने खुद को सम्राट घोषित कर दिया। सत्ता सँभालने के बाद उसने पूरे जोश से पेरिस के पुनर्निर्माण का काम शुरू कर दिया। नए पेरिस के निर्माण का काम बैरॉन हॉसमान नामक वास्तुकार को सौंपा गया जो सियाँ का प्रिप़फेक्ट था। 1852 के बाद 17 साल तक हॉसमान पेरिस के पुनर्निर्माण में लगा रहा। शहर भर में सीधी, चौड़ी सड़कें (या, बुलेवर्ड्स / boulevards / छायादार सड़कें) बनाई गईं, खुले मैदान बनाए गए और बड़े-बड़े पेड़ लगा दिए गए। 1870 तक पेरिस की सड़कों में से 20 प्रतिशत हॉसमान की योजना के अनुसार बनाई जा चुकी थीं।
पूरे शहर में पुलिस को तैनात किया गया, रात में गश्त शुरू की गई और बस अड्डों व टोंटी के पानी की व्यवस्था की गयी। इतने बड़े पैमाने पर काम करने के लिए बहुत सारे लोगों की जरूरत थी। 1860 के दशक में पेरिस के प्रत्येक पाँच कामकाजी लोगों में से एक निर्माण कार्यों में लगा था। इस पुनर्निर्माण अभियान में पेरिस के बीच रहने वाले 3,50,000 लोगों को उजाड़ दिया गया था।
पेरिस के कुछ संपन्न निवासियों को भी लगता था कि उनके शहर को दानवी ढंग से बदल दिया गया है। उदाहरण के लिए, 1860 में गॉनकोर्ट बंधुओं ने अपने लेखन में पुरानी जीवनशैली के खत्म हो जाने और एक उच्चवर्गीय संस्कृति के स्थापित हो जाने पर गहरा दुख व्यक्त किया था। बहुतों का मानना था कि हॉसमान ने एक जैसे दिखने वाले बुलेवर्ड्स और छज्जों से भरा सुनसान, उदास शहर बनाने के लिए सड़क के जीवन और ‘सड़कों को मार डाला’ है।
मुकुटों का एकीकरण
मुकुटों का एकीकरण यानि Union of the Crowns (; ) स्कॉटलैंड के राजा जेम्स ६ का २४ मार्च १६०३ ई. को अंग्रेजी सिंहासन व आयरलैंड के साम्राज्य पर अवरोहण व नतीजतन तीनों देशों के वैश्विक कूटनीतियों व संबंधों का एक सम्राट के अंतर्गत एकीकरण था। मुकुटों का एकीकरण ट्यूडर राजघराने से संबधित इंग्लैंड की अंतिम रानी एलिज़ाबेथ प्रथम की मृत्यु के बाद हुआ था जो जेम्स की अविवाहित व वंशहीन बुआ थीं।
जेम्स के एकीकृत वृहद ब्रिटेन (ग्रेट ब्रिटेन) बनाने के अथक प्रयासों के बाद भी यह एकीकरण व्यक्तिगत या वंशानुगत एकीकरण ही रहा क्योंकि स्कॉटलैंड का सिंहासन ब्रिटेन से अलग ही रहा। हालांकि उसपर शासन जेम्स का ही था। इसके अनुसार स्कॉटलैंड और इंग्लैंड अलग देश बने रहे जबकि आयरलैंड के साथ उन तीनों देशों का शासक एक ही रहा। अंतिम स्कॉट रानी ऐने के समय में एकीकरण कानून, १७०७ के पारित होने के बाद स्कॉटलैंड इंग्लैंड व वेल्स के साथ मिलकर ग्रेट ब्रिटेन का हिस्सा हो गया। इसके बाद से इन तीनों क्षेत्रों को सम्मिलित रूप से ग्रेट ब्रिटेन कहा जाने लगा।
इस एकीकरण की नींव उसी वक्त पड गई थी जब स्कॉटों के राजा जेम्स ४ ने हेनरी ८ की बडी बहन मार्गरेट टुडोर से इंग्लैंड व स्कॉटलैंड के मध्य हुए चिरकालीन शांति की संधि (पीस ऑफ पर्पेचुअल ट्रीटी) के तहत शादी की। कवि विलियम डनबार ने इस संधि की महत्ता का अपनी कविता में वर्णन किया है। इस संधि को सदियों पुरानी एंग्लों-स्कॉटिश वैम्नस्यता को खत्म करने के प्रयासों के तहत किया गया था। इस विवाह ने स्टुअर्टों को इंग्लैंड के ट्यूडर राजघराने के उत्तराधिकारियों के साथ रिश्तों के बंधन में बांध दिया और ब्रिटिश सत्ता के लिए एक नया वंशबीज बो दिया। उस वक्त किसी स्कॉटिश राजकुमार का इंग्लैंड की सत्ता पर उत्तराधिकार पाना बेहद मुश्किल व अस्वभाविक था। तमाम अंग्रेज सामंत व दरबारी इस संधि से खुश नहीं थे व भविष्य में इसके नतीजों से फिक्रमंद थे। वे नहीं चाहते थे कि इंग्लैंड के सिंहासन पर कोई स्कॉट बैठे।  हालांकि यह संधि चिरकालीन नहीं रह सकी और १५१३ में ही इंग्लैंड के हेनरी ८ ने आयरलैंड के राजा के साथ मिलकर फ्रांस पर आक्रमण कर दिया। इस वक्त फ्रांस ने स्कॉटलैंड के साथ अपनी पुरानी संधि ऑल्ड गठबंधन को खत्म करने की घोषणा कर दी जिसके परिणामस्वरूप जेम्स को पुराने साथी फ्रांस के साथ उत्तरी इंग्लैड के राज्यों पर आक्रमण करना पडा।
आने वाले वर्षों में स्कॉटलैंड व इंग्लैंड के संबंध खराब बने रहे। हेनरी अष्टम के शासनकाल में १५०३ तक गैर वाज़िब लगने वाला उत्तराधिकार का मुद्दा किसी वैध ट्यूडर वंशज के ना होने पर और विकराल हो गया। मार्गरेट टूडोर के वंशजों को इंग्लैंड की सत्ता से बेदखल कर दिया गया था। यह संबंध और भी खराब हो गये जब किसी स्कॉटों ने इंग्लैंड के सिंहासन पर अपना दावा करना शुरुकर दिया। एलिज़ाबेथ प्रथम के शासनकाल में स्कॉटों व अंग्रेजों के बीच संबंध बेहद खराब रहे जब स्कॉटों की रानी मैरी १ ने एलिज़ाबेथ प्रथम के उत्तराधिकार को चुनौती दी। चूंकि एलिज़ाबेथ हेनरी ८ की प्रथम पत्नी की संतान नहीं थी इसलिए बहुत से लोग उन्हें इंग्लैंड का जायज शासक नहीं मानते थे। एलिज़ाबेथ ने अपने खिलाफ षडयंत्र रचने के आरोपों में मैरी को मृत्युदंड दे दिया था। हालांकि एलिज़ाबेथ के अविवाहित और निसंतान होने की वजह से मैरी के पुत्र व मार्गरेट टुडोर के वंशज जेम्स ६ के अलावा पूरे इंग्लैंड व स्कॉटलैंड में अंग्रेजी सिंहासन का कोई और वैध उत्तराधिकारी नहीं बचा था। परिणामस्वरूप स्कॉटलैंड का जेम्स ६ दोनों सिहांसनों पर काबिज हुआ और दोनों के एकीकरण का प्रस्ताव रखते हुए दोनों साम्राज्यों को एक ही राजवंश के अंतर्गत ले आया। इसके बाद से ही जेम्स को स्कॉटलैंड के जेम्स षष्टम के साथ-साथ इंग्लैंड का जेम्स प्रथम भी कहते हैं।
श्री आदि मानव
श्री आदि मानव एक भारतीय हास्य धारावाहिक है। जिसका प्रसारण सब टीवी पर 25 सितम्बर 2009 से शुरू हुआ। इसके 45 प्रकरण के पश्चात 10 जुलाई 2010 को यह समाप्त हुआ। इसमें मुख्य भूमिका में विशाल कोटियाँ, राजेश हिरजी और किकू शारदा हैं।यह तीन दोस्तों की कहानी है। इसमें श्री को कुछ दिखाई नहीं देता, आदि बहरा होता है और मानव कुछ बोल नहीं पाता है। यह सभी लविष नामक एक स्थान पर रहते हैं। वह पहले से ऐसे नहीं होते हैं। यह सभी दुर्घटना के कारण ऐसे हो जाते हैं। लेकिन यह हमेशा नई कार्यों के लिए तैयार होते हैं। इसके कारण कई बार भ्रम भी पैदा हो जाता है और हास्य उत्पन्न होता है।
पैडी जयराज
पैडी जयराज, पी जयराज या जयराज (तेलुगू: పైడి జైరాజ్) विख्यात अभिनेता, निर्देशक व निर्माता थे। सन् 1980 में उन्हें उनके समग्र जीवनकाल की उपलब्धियों के लिए दादासाहेब फाल्के पुरस्कार से पुरस्कृत किया गया।
उनका जन्म 28 सितम्बर, 1909 को करीमनगर, हैदराबाद स्टेट (वर्तमान में तेलंगाना राज्य) मे हुआ। वे सरोजिनी नायडू के करीबी संबंधी थे।
पैडी जयराज ने अपने फ़िल्मी सफर की शुरूआत सन् 1929 मे मूक फ़िल्मो से की। उन्होंने लगभग 170 फ़िल्मों -- मुख्यत: हिन्दी और उर्दू तथा कुछ मराठी व गुजराती में कार्य किया।
1980 दादासाहेब फाल्के पुरस्कार जीवनकाल उपलब्धियों के लिए
फ़ार्मागुड़ी
फ़ार्मागुड़ी भारत के गोवा राज्य के उत्तर गोवा जिले में स्थित एक कस्बा है। यह पौण्डा तालुक में स्थित है। यह पणजी की ओर जाने वाले मार्ग मुख्य पौण्डा नगर से 3 किमी दूर एक पठार पर स्थित है। यहाँ के कुछ प्रमुख शिक्षण संस्थान हैं (जीवीऍम का) उच्चतर माध्यमिक विद्यालय, जीवीऍम का वाणिज्य व अर्थशास्त्र महाविद्यालय, पौण्डा शिक्षा संघ का उच्चतर माध्यमिक विद्यालय और गोवा अभियान्त्रिकी महाविद्यालय।
प्रसिद्ध गोपाल गणपती मन्दिर और शिवाजी का किला भी पणजी जाने वाले मार्ग पर स्थित हैं।
गोवा वेल्हा
गोवा वेल्हा (Goa Velha) भारत के गोवा राज्य के उत्तर गोवा ज़िले में स्थित एक नगर है। यह पुराना गोवा से अलग शहर है, हालांकि वह भी पुर्तगाली में "गोवा वेल्हा" कहलाता है।
गोवा वेल्हा "गोवपुरी" या "गोकपट्टाना" नामक एक प्राचीन बन्दरगाह पर स्थित है, जिसका निर्माण 11वीं में कादम्ब राजवंश द्वारा जुवारी नदी के तट पर किया गया था। गोवपुरी पहले कादम्ब राजवंश और तत्पश्चात विजयनगर साम्राज्य के महत्वपूर्ण बन्दरगाहों में से एक था। पन्द्रहवीं सदी में दक्कन की सल्तनतों और विजयनगर साम्राज्य के बीच गोवा क्षेत्र पर नियन्त्रण को लेकर बहुत से युद्ध लड़े गए, जिसके परिणामस्वरूप गोवपुरी बीजापुर के आदिलशाहों के नियन्त्रण में आया। इन युद्धों के कारण गोवपुरी उजाड़ हो गया। इसके अतिरिक्त, जुवारी नदी गाद के कारण बन्दरगाह से पीछे हटने ल्गी थी। इसके परिणामस्वरूप, नए आदिलशाह शासकों ने उत्तर में कुछ पर माण्डवी नदी के तट पर नए बन्दरगाह नगर का निर्माय कराया। अन्तत: पुर्तगालियों ने इस नए नगर को भारत में पुर्तगाली साम्राज्य के भाग की राजधानी बनाया, और पुराने गोवपुरी बन्दरगाह को "गोवा वेल्हा" ("Goa Velha" पुर्तगाली में अर्थ पुराना गोवा) नामित किया। पुर्तगाली शासन के अधीन गोवा वेल्हा एक छोटे कस्बे के रूप में अस्तित्व में रहा, और 1961 में शेष गोवा के साथ-साथ भारत में सम्मिलित किया गया।
गोवा वेल्हा, उत्तर गोवा के इल्हास में स्थित पिलार के निकट स्थित है। सड़क मार्ग द्वारा यह आगसईम के उत्तर-पश्चिम में लगभग 2.5 किमी, राजधानी पणजी से दक्षिण-पूर्व में 12 किमी, वास्को दा गामा से उत्तर-पूर्व में 17 किमी, और दक्षिण गोवा जिले के मुख्यालय मारगाँव से उत्तर में 22 किमी की दूरी पर स्थित है।
भारत की 2001 की जनगणना के अनुसार, गोवा वेल्हा की जनसंख्या 5,411 है। कुल जनसंख्या में पुरुष 53%, और महिलाएँ 47% हैं। यहाँ की औसत साक्षरता दर 77% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 82% और महिला साक्षरता दर 71% है। 9% लोग 0-6 वर्ष आयुवर्ग के हैं।
गुइरिम
गुइरिम (Guirim) भारत के गोवा राज्य के उत्तर गोवा ज़िले में स्थित एक जनगणना नगर है।
गुइरिम 15.58°N 73.80°E के निर्देशांको पर स्थित है। इसकी औसत ऊँचाई 7 मीटर है।
भारत की 2001 की जनगणना के अनुसार, गुइरिम की जनसंख्या 6,371 है। कुल जनसंख्या में पुरुष 51%, और महिलाएँ 49% हैं। यहाँ की औसत साक्षरता दर 70% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 75% और महिला साक्षरता दर 65% है। 12% लोग 0-6 वर्ष आयुवर्ग के हैं।
राष्ट्रीय राजमार्ग २३३ए (भारत, पुराना संख्यांक)
ये राजमार्ग फैजाबाद मण्डल के अम्बेडकरनगर जिले में है ये राजमार्ग अम्बेडकरनगर जिले के दो शहरो टाँडा तथा राजेसुल्तानपुर को जोडता है
विश्व हिन्दी सम्मेलन २०१५
विश्व हिन्दी सम्मेलन २०१५ दसवाँ विश्व हिन्दी सम्मेलन है, जो भोपाल, भारत में १०-१२ सितंबर को होने वाला है।
१६ मई २०१५ को इसके बारे में आधिकारिक रूप से बताया गया था। साथ ही इसके लिए दृश्यमान नामक एक अनुप्रयोग भी बनाया गया।
कई प्रौद्योगिक कंपनियों ने भी इस सम्मेलन में हिस्सा लिया। जिसमें कई विदेशी कंपनियाँ मौजूद थीं। इसमें गूगल, एप्पल आदि शामिल थे। लेकिन कई लेखकों का आरोप है कि यह केवल अपने उत्पाद के विज्ञापन हेतु ही इस सम्मेलन में आए हैं।
ज्वारासुर
Mynk status
एक पौराणिक कथा के अनुसार, ज्वारासुरका जन्म चिंतनमय शिवजी के ललाटके पसीनेसे हुआ था और वह देवताओं के लिए एक खतरा था। एक बार विष्णुने  हयग्रीवका अवतार लिया था तब वह  ज्वारासुरके बुखारसे पीड़ित थे। इसलिए उन्होने दानव ज्वारासुरको मार डाला। उन्होने अपने सुदर्शन चक्रसे उसके तीन टुकड़े कर दिये। हालांकि, ब्रह्माने ज्वारासुरकाे पुनर्जीवित कर दिया और उसके तीनो हिस्सों को जोड दिया। लेकिन उस समय उसके तीनो हिस्सोंमें से प्रत्येक के सिर और अंगका विकास हो गया था। इस प्रकार ज्वारासुर तीन चेहरे और तीन पैरो वाला दिखाइ देता है और एक ही बार में सभी दिशाओं में स्थानांतरित करने की एक असाधारण क्षमता रखता है। बाद में वे शीतला देवी के जीवनसाथी के रूप चुने गए।.
एक अन्य कथा के अनुसार, माँ दुर्गा देवी कात्यायनी (ऋषि कात्यायनकी बेटी के रूप में दुनियामें सभी अभिमानी, बुरे राक्षसी शक्तिओको नष्ट करने के लिए ) के रूप में अवतार लिया और काल्केया द्वारा भेजे गए कई राक्षसों को मार डाला।
ज्वारासुर नामके बुखारके दानवने, कात्यायनीके बचपन के दोस्तोमें लाइलाज बीमारियां जैसे की हैजा, अतिसार, खसरा, चेचक जैसे रोग फैलाना शुरू कर दिया। इसलिए कात्यायनी अपने बीमारियोसे ग्रस्त दोस्तोंका इलाज किया। उसके बाद पूरी दुनियाको बुखार और रोगोंसे राहत देने के लिए कात्यायनीने शीतला देवीका रूप लिया। उनके चार हाथ में से एक हाथमें छोटा झाड़ू, दूसरे हाथमें पंखा,तीसरे हाथमें ठंडे पानीका बर्तन और चौथे हाथमें पीने का प्याला रखती है। उन्होंने अपनी शक्ति का इस्तेमाल सभी बच्चों के रोगों के इलाज करने के लिए किया। उसके बाद कात्यायनीने अपने दोस्त बटुकको आग्रह किया कि वह बाहर जाएं और राक्षस ज्वारासुर के साथ युद्ध करे।इसलिए युवा बटुक और दानव ज्वारासुर के बीच युद्ध शुरू हो गया।दानव ज्वारासुर  बटुकको हराने में सफल हो गया। उसके बाद बटुक मृत गिर पडा। ज्वारासुर हैरान हो गया था क्योकि बटुक कहीं दिख नहि रहा था। पर उसको पता ही नहि चला की बटुकने एक भयानक पुरुषका रूप ले लिया था। इस पुरुष की तीन आंखें और चार हाथ थे।सिर राक्षस जेसा और उसके पास कुल्हाड़ी, तलवार, त्रिशूल था। उनका रंग अंधेरा जेसा काला था। उसके बाल उड़ रहे थे। आंखें क्रोधसे जल रही थी। उन्होने बाघ की त्वचा ओर खोपड़ीओकी मालाएँ पहनी थी। बटुकने शिवजी का एक भयानक अवतार कालभैरवका रूप ले लिया था। उसके बाद कालभैरव ज्वारासुरकी निंदा करते हे और उसको बताते कि वह माँ दुर्गा देवी (देवी कात्यायनी) के सेवक है। उन दोनोमें एक लंबी बहस होती हे, लेकिन वह फिर लड़ाई में परिवर्तित जाती हे। ज्वारासुर अपनी शक्तिके माध्यम से कई राक्षसों उत्प्नन हुए, लेकिन सभी को कालभैरवने नष्ट कर दिया। अंत में, कालभैरवने ज्वारासुरके साथ मल्लयुद्ध किया और बादमें अपने त्रिशूलसे उसको मार डाला।
शीतला देवी-ज्वारासुर का पंथ बंगाली संस्कृतिमें व्यापक रूप से लोकप्रिय है। संयोग से, बंगाली, उड़िया और हिंदी भाषाओं, बुखारको ज्वारा के रूप में जाना जाता है और असुर का अर्थ है राक्षस होता हे। ज्वारासुरका नाम दो शब्दों का एक संयोजन है। - ज्वारा (यानी बुखार) और असुर (यानी राक्षस) - ज्वारासुर। इस प्रकार, ज्वारासुर बुखारका राक्षस है।एसा कहा जाता है कि शीतला देवी और ज्वारासुर अपने गधे पर एक साथ यात्रा करते हे। ज्वारासुर युवान सेवकके रूप में हैं। उत्तरी भारत के सभी गांवके लोगों ज्वारासुरकी पत्नी शीतला देवीको चेचक और बुखारके रोगोंमें रक्षक के रूप में पूजा जाता है।.
बौद्ध संस्कृतिमें ज्वारासुरको पार्णशबरी (बौद्ध धर्म के अनुसार बीमारियोंकी देवी) पति के रूप में दिखाया गया है। कुछ तस्वीरोमें देवताओंको वर्जयोगिनी (बौद्ध देवी और बीमारीनाशक) के प्रकोप से बचने के लिए दुर उडते बताए जाते हे।.
कासरपल
कासरपल (Kasarpal) भारत के गोवा राज्य के उत्तर गोवा ज़िले की बिचोलिम तालुका में स्थित एक बस्ती है। प्रशासनिक रूप से यह लातम्बरसेम पंचायत के अधीन है।
इस ग्राम का मूल नाम पल्लिका है जो वर्ष 1436 के एक ताम्र-पत्र शिलालेख पर अंकित है जो गोवा पुरातत्व विभाग के अधिकार में है। इस स्थान को कासरपल के नाम से भी जाना जाता था क्योंकि यहा के मूल निवासी ताम्रकार थे। इस गाँव को बाद में किसी नागदेव नामक ब्राह्मण ने शेटियों को उपहार-स्वरूप दे दिया था। कासरपल 800 वर्ष पुराने काल्किदेवी मन्दिर का स्थल भी है। इसके अतिरिक्त यहाँ शिवजी और भूमिका देवी के मन्दिर भी हैं।
भीमा नायक
भीमा नायक ने 1857 के प्रथम स्वतंत्रता संग्राम में अंग्रेज़ों के विरुद्ध संघर्ष किया था। अंग्रेज सरकार द्वारा उनके खिलाफ दोष सिद्ध होने पर उन्हें पोर्ट ब्लेयर व निकोबार में रखा गया था। भीमा नायक की मृत्यु 29 दिसंबर 1876 को पोर्ट ब्लेयर में हुई थी।
भीमा नायक के वास्तविक फोटो को लेकर भी अब तक कोई साक्ष्य नहीं है तथा मौजूद फोटो या स्कैच महज काल्पनिक हैं।
भीमा का कार्य क्षेत्र बड़वानी रियासत से वर्तमान महाराष्ट्र के खानदेश क्षेत्र तक रहा है। 1857 में हुए अंबापानी युद्ध में भीमा की महत्वपूर्ण भूमिका थी। अंग्रेज जब भीमा को सीधे नहीं पकड़ पाए तो उन्हें उनके ही किसी करीबी की मुखबिरी पर धोखे से पकड़ा गया था। उस समय जब तात्या टोपे निमाड़ आए थे तो उनकी मुलाकात भीमा नायक से हुई थी। उस दौरान भीमा ने उन्हें नर्मदा पार करने में सहयोग किया था।
खाण्डेपार
खाण्डेपार भारत के गोवा राज्य के उत्तर गोवा जिले में स्थित एक जनगणना नगर है।
राशन कार्ड (भारत)
राशन कार्ड भारतीय रियायती दर पर खाद्य और ईंधन (एलपीजी और केरोसिन) की खरीद के लिए मुख्य रूप से उपयोग किया जाता है 'यह की गरीबों को पहचान उपलब्ध कराने के सबूत और सरकार डेटाबेस के साथ एक कनेक्शन के लिए एक महत्वपूर्ण निर्वाह उपकरण है। भारत की सार्वजनिक वितरण प्रणाली (पीडीएस) की पहचान, पात्रता , और पात्रता के अपने कार्यों सहित, राशन कार्ड के आधार पर चल रही है।
राशन कार्ड एक सरकार द्वारा अनुमोदित दस्तावेज है जो आपको रियायती दरों पर भोजन, अनाज, मिट्टी का तेल आदि जैसी वस्तुओं को खरीदने में मदद करता है। राशन कार्ड उन लोगों के लिए बेहद मददगार रहा है जो आर्थिक रूप से इतने समृद्ध नहीं हैं या गरीबी रेखा से नीचे (बीपीएल) समूह से संबंधित हैं और उन्हें खाद्य पदार्थ खरीदना मुश्किल होगा। इसके अलावा, राशन कार्ड पहचान और पते के प्रमाण के रूप में भी कार्य करता है और इसका उपयोग अधिवास प्रमाण पत्र, मतदाता पहचान पत्र आदि के लिए आवेदन करने जैसे उद्देश्यों के लिए किया जा सकता है।
सुप्रिया कार्निक
सुप्रिया कार्निक अपने नकारात्मक भूमिकाओं के लिए मशहूर बॉलीवुड में एक भारतीय टेलीविज़न अभिनेत्री और अभिनेत्री है 'ये सुपर हिट फिल्में मुझसे शादी करोगी (2004 फ़िल्म) और वेलकम (2007 फ़िल्म) जैसी फ़िल्मों में अभिनय कर चूकी है 'इनके अलावा 2015 की वेलकम बैक में भी कार्य कर चूकी है '
परखनली
परखनली प्रयोगशाला में तत्वों के मुख्यतः तरल अवस्था में परख ने हेतु उपयोग किया जाता है। यह सीसे अथवा साफ प्लास्टिक का बना होता है। इसके ऊपर का भाग खुला होता है और नीचे का भाग लैटिन लिपि के "U" आकार का होता है। इसे किसी भी प्रकार के तत्व के परीक्षण के लिए बनाया जाता है। चूँकि काँच अथवा साफ प्लास्टिक में अवलोकन करना सरल होता है और साथ ही कई प्रकार के अम्ल का प्रभाव भी नहीं पड़ता है।
इसका उपयोग मुख्यतः रसायन विज्ञान में तत्वों और रासायनिक अभिक्रिया का अवलोकन हेतु किया जाता है। इसके अलावा इसका उपयोग कई प्रकार के जाँच में भी किया जाता है। जैसे किसी के रक्त की जाँच आदि। वैज्ञानिक इसका उपयोग अपने अनुसंधान, प्रयोग एवं मापन के कार्य हेतु करते हैं। इसमें दिये चिन्ह के द्वारा कितना तरल पदार्थ डाला गया है, उसका पता चल जाता है।
परखनली भौतिकी और रसायन दोनों में ही उपयोग किया जाता है। काँच का सीधा आकार होने पर उसे गर्म करने पर उसमें दरार पड़ कर वह टूट जाता है। इस कारण इसके तल को कटोरे के समान बनाया जाता है। जिससे यह गर्म होने पर न टूट सके। इसके अलावा इसके ऊपर में एक गोल छल्ला होता है। जिससे हम उसे एक अन्य उपकरण के माध्यम से पकड़ कर उसे एक स्थान से दूसरे स्थान पर ले जा सकते हैं। इससे गर्म करने में भी आसानी होती है। इसके कारण कोई भी रासायनिक अभिक्रिया के दौरान हमारे हाथ इससे सुरक्षित दूरी पर होते हैं।
प्रयोगशाला में इसके उपयोग हेतु कुछ सावधानी रखनी पड़ती है। जैसे इसे पकड़ते समय निश्चित दूरी से ही इसे पकड़ना चाहिए। इसे पकड़ने के उपकरण को अच्छी तरह कस कर ही इसे उठाना चाहिए। इसके उपयोग से पूर्व इसे अच्छी तरह से धो कर उसे एक और तरल पदार्थ जो आप उसमें मिला कर प्रयोग करना चाहते हैं, उसे मिलाकर एक बार धो लेना चाहिए। ताकि प्रयोग में कोई और तत्व द्वारा प्रभाव न पड़े। कार्य पूर्ण हो जाने के बाद उसे धो कर अपनी जगह पर रख देना चाहिए।
एलेक्सा (जालस्थल)
एलेक्सा Amazon.com की एक सहायक कंपनी है। इंटरनेट वेबसाइटों पर यातायात डेटा को क्रमबद्ध तरीके से फिक्स करने वाली ऑनलाइन कैलिफोर्निया स्थित कंपनी है। १९९६ में एक स्वतंत्र कंपनी के रूप में स्थापित, 1999 में अमेज़न द्वारा अधिग्रहण कर लिया था।
ऑनलाइन डेटिंग
ऑनलाइन डेटिंग का शाब्दिक अर्थ मेलमिलाप या दोस्ती है। यह इंटरनेट के माध्यम से या सामाजिक गतिविधियों से मिलकर प्रेम प्रसंग का एक रूप हो सकता है। एक संस्था के रूप में डेटिंग मुख्य रूप से पिछले कुछ सदियों में उभरा है, डेटिंग शब्द इंग्लिश भाषा से लिया गया है। भारत में इंटरनेट के प्रचलित से ऑनलाइन वेबसाइट से नवीन दोस्तों को खोजने का भी माध्यम होता जा रहा है
अरणेश्वर महादेव सप्त कुंड
अरणेश्वर महादेव सप्त कुंड सवाई माधोपुर जिले के भगवतगढ़ शहर में स्थित है। यहाँ पर भगवान शिव का अरणेश्वर ज्योतिर्लिंग स्थित है। सवाई माधोपुर जिले का अरणेश्वर महादेव सप्त कुंड पिकनिक का बेहतरीन स्थल है। यह स्थान भगवतगढ़ शहर से महज एक किलोमीटर की दूरी पर स्थित है।
अयोघ्या का महादेव मन्दिर
श्री अनादि पंचमुखी महादेव मन्दिर अयोध्या की शास्त्रीय सीमा के अन्तर्गत गुप्तार घाट पर अवस्थित है, जो कि व्यावहारिक रूप से वर्तमान में फैजाबाद सैन्य क्षेत्र है। अयोध्या के प्रतिष्ठित शिवालय नागेश्वरनाथ व क्षीरेश्वरनाथ की भाँति इस मन्दिर की स्थापना भी अति प्राचीन है।पंचास्य उपासना के अनुसार यहाँ विराजमान शिवलिंग पाँच मुखों से युक्त है। लिंग का सामान्य अर्थ चिह्न होता है। शिव ब्रह्माण्ड के प्रतीक पुरुष हैं। इनका पंचमुखी स्वरूप पंचतत्त्वों का प्रतीक है। जिनका वर्णन करते हुये विष्णु धर्मोत्तर में कहा गया है: "सद्योजातं वामदेवमघोरञ्च महाभुज। तथा तत्पुरुषं ज्ञेयमीशानं पंचमं मुखम्।।" सद्योजात, वामदेव, अघोर, तत्पुरुष और ईशान ये पाँच मुख हैं जो क्रमश: पृथ्वी, जल, तेज (अग्नि), वायु और आकाश का प्रतिनिधित्व करते हैं। ऐसे शिवलिंग जिनमें मुख प्रत्यक्ष हों, मुखलिंग कहलाते हैं। शिवोपासना में प्रतिमापूजन से भोग, लिंगपूजन से मोक्ष तथा मुखलिंग के पूजन से भोग और मोक्ष दोनों की सिद्धि कही गयी है।
श्री लक्ष्मण किला की देख-रेख में यह शिवालय अयोध्या-फैजाबाद समेत अन्यत्र के भक्तों के लिये भी आस्था का बड़ा केन्द्र है। सन् 2012 के अन्त में यहाँ के महान्त रमापति शरण जी के साकेतवास (निधन) के उपरान्त मैथिली रमण शरण जी यहाँ के महान्त नियुक्त हुये जो कि पहले से ही आचार्यपीठ श्री लक्ष्मण किला के भी महन्त हैं।
इरेचेक रेखा
इरेचेक रेखा बाल्कन प्रायद्वीप की एक काल्पनिक रेखा है जो ग्रीक और लैटिन सांस्कृतिक क्षेत्रों को अलग करती है।
यिद्दी भाषा
यिद्दी भाढा ( यिद्दी भाषा में : ייִדיש, יידיש या אידיש, यिदिश/इदिश, शाब्दिक अर्थ : 'यहूदियों की' ) अस्केन्जी यहूदियों की ऐतिहासिक भाषा है। इस भाषा का जन्म ९वीं शताब्दी में मध्य यूरोप में हुआ। नवागन्तुक अस्केन्जी यहूदियों ने अत्यधिक जर्मन आधारित भाषा का प्रयोग करना शुरू किया जिसमें हिब्र्रू, अरामिक, स्लाविक शब्दों का मिश्रण था। यिद्दी भाषा हिब्रू लिपि पर आधारित किन्तु पूर्णतः ध्वनित (वोकलाइज्ड) लिपि में लिखी जाती है।
मध्यकाल में इस विशेष बोली की उत्पत्ति हुई थी जिसे जर्मनी के वे यहूदी बोलते थे जो पोलैंड और रूस में जाकर बस गए थे। इस बोली को 'यहूदी जर्मन' अथवा 'यिद्दिश' कहकर पुकारा जाता है। वास्तव में यह एक जर्मन बोली है जो इब्रानी लिपि में लिखी जाती है ओर जिसमें बहुत से आरमीय, पोलिश तथा रूसी शब्द भी सम्मिलित हैं। इसका व्याकरण अस्थिर है, किंतु इसका साहित्य समृद्ध है।
अश्व संचालन समस्या
अश्व संचालन समस्या (knight's tour) एक गणितीय समस्या है जिसमें शतरंज के बोर्ड पर घोड़े (knight) को चलाना है किन्तु शर्त यह है कि किसी भी खाने में वह दो बार न जाय (जब तक सभी खानों में न पहुँच जाय)। घोडे की यह यात्रा तब तक चलती रहती है जब तक वह आरम्भिक खाने से 'एक अश्व छलांग' पर न आ जाय (अर्थात अपने पुराने रास्ते को दोहराने के लिये)।
संगणक विज्ञान के विद्यार्थियों को प्रोग्राम लिखकर इस समस्या का हल निकालने के लिये दिया जाता है। वैसे यह समस्या कई रूपों में प्रस्तुत की जाती है, जैसे सामान्य 8 × 8 वाले शतरंज बोर्ड के बजाय अलग आकार के शतरंज बोर्ड, गैर-आयताकार बोर्ड आदि।
इस समस्या का सबसे प्राचीन सन्दर्भ ९वीं शताब्दी में रचित रुद्रट के काव्यालंकार में मिलता है- यह ग्रथ संस्कृत काव्यशास्त्र का प्रसिद्ध ग्रन्थ है। इसमें एक श्लोक में अर्ध-बोर्ड के ऊपर घोड़े की गति का वर्णन है जो इस समस्या का हल है। वास्तव में यह एक अलंकार है जिसे चित्रालंकार कहते हैं। इसमें 'तुरगपदबन्ध' (घोड़े का पद बन्ध) नामक चित्रालंकार है। यह श्लोक निम्नलिखित है-
म्हापसा
म्हापसा (Mapusa) भारत के गोवा राज्य के उत्तर गोवा ज़िले में स्थित एक नगर है। यह बारदेज़ तालुका का मुख्यालय है। म्हापसा राज्य की राजधानी, पणजी, से 13 किमी उत्तर में स्थित है। यह मुम्बई को कोचीन से जोड़ने वाले ऍनऍच-66 पर स्थित है।
म्हापसा "अल्टो" नामक पहाड़ के आसपास बसा एक कस्बा है। म्हापसा शब्द का उद्गम कोंकणी भाषा के शब्द 'माप' - 'मानचित्र' और वाक्यांश भरक शब्द 'सा' से व्युत्पन्न माना जाता है। गोवा के प्राचीन कृषि समुदाय की अच्छे से स्थापित एक सामुदायिक कृषि व्यवस्था थी जिसे गुनकारी कहा जाता था, जिसके अन्तर्गत विभिन्न गाँव एक संघ निर्मित कर सामुदायिक भूमि पर खेती करके होने वाले लाभ को आपस में बाँटते थे। बाजाऱ दिवस एक प्रमुख आयोजन होता था, जिसमें विभिन्न जिलों से सामान लाकर एक केन्द्रीय स्थान पर लाया जाता था। इस प्रकार म्हापसा सदियों से एक प्रमुख क्रय-विक्रय केन्द्र रहा है।
म्हापसा 15.60°N 73.82°E के निर्देशांक पर स्थित है। इसकी औसत ऊँचाई 15 मीटर है। मापुसा की जलवायु उष्णकटिबन्धीय है और यहाँ तापमान गर्मियों में उच्च आद्रता के साथ 37 °से से सर्दियों में 21 °से के बीच रहता है।
भारत की 2011 की जनगणना के अनुसार, म्हापसा की जनसंख्या 40,487 है। कुल जनसंख्या में पुरुष 52%, और महिलाएँ 48% हैं। यहाँ की औसत साक्षरता दर 76% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 80% और महिला साक्षरता दर 73% है। 11% लोग 0-6 वर्ष आयुवर्ग के हैं।
राष्ट्रीय जनतांत्रिक गठबंधन के सदस्यों की सूची
राष्ट्रीय जनतांत्रिक गठबंधन (राजग) एक केंद्र-दक्षिणपंथी राजनीतिक गठबंधन है। इसका नेतृत्व भारतीय जनता पार्टी (भाजपा) करती है। २०१५ के अनुसार, यह प्रधानमंत्री नरेन्द्र मोदी के नेतृत्व में भारतीय संसद का सत्तारूढ़ गठबंधन है, और १३ राज्यों पर राज करता है। राजग का निर्माण १९९८ के आम चुनावों में भाजपा द्वारा किया गया था; इसमें भाजपा के तत्कालीन सहयोगी दलों (जैसे समता पार्टी, शिरोमणि अकाली दल और शिवसेना) के अलावा ऑल इंडिया अन्ना द्रविड़ मुनेत्र कड़गम और बीजू जनता दल शामिल थे। इन क्षेत्रीय दलों में केवल एक शिवसेना ही थी, जिसकी विचारधारा भाजपा की विचारधारा के समान थी। गठबंधन पहली बार केन्द्र में सत्ता पर १९९८ के आम चुनाव के बाद आया, और २००४ तक शासन किया।
मई २०२० की स्थिति के अनुसार, राजग में ४२ सदस्य दल है (उनमें से दो राजनीतिक मोर्चे हैं और एक संगठन है), जिसमें से भाजपा एकमात्र राष्ट्रीय दल है। तेरह राजग सदस्यों (शिरोमणि अकाली दल, ऑल इंडिया एन॰आर॰ कांग्रेस, नागा पीपुल्स फ्रंट, लोक जनशक्ति पार्टी,((जनता दल युनाइटेड)) , देसिया मुरपोक्कु द्रविड़ कड़गम, महाराष्ट्रवादी गोमांतक पार्टी, ऑल झारखण्ड स्टूडेंट्स यूनियन, नेशनल पीपुल्स पार्टी, और पाट्टाली मक्कल कॉची) को भारत निर्वाचन आयोग द्वारा "राज्यीय दल" का दर्जा दिया गया है। सितंबर २०१५ की स्थिति के अनुसार, राजग के पास लोकसभा और राज्यसभा में क्रमानुसार ३३७ और ६४ सदस्य हैं।
!scope=col| दल !scope=col class=unsortable| चिह्न !scope=col | स्थापन वर्ष !scope=col class=unsortable| वर्तमान नेता !scope=col | लोकसभा में सीटें !scope=col | राज्यसभा में सीटें !scope=col class=unsortable| विधानसभाओं में सीटें !scope=col class=unsortable| भा॰नि॰आ॰ दर्जा
जमील ख़ान
जमील ख़ान (अंग्रेजी :Jameel Khan) एक भारतीय फ़िल्म अभिनेता है।
नंबर-सिर-साथ में
एक सहकारी सीखने की रणनीति सामग्री सीखने के लिए प्रत्येक व्यक्ति के छात्र रखती है। छात्रों में समूह विभाजित कर रहे हैं और प्रत्येक छात्र (प्रत्येक समूह में अधिकतम संख्या एक से) एक नंबर दिया जाएगा। उदाहरण के लिए: • शिक्षक सभी छात्रों के लिए एक आम सवाल देता है। • छात्र अपने जवाब नीचे इस सवाल का जवाब और कलम के लिए सोचने के लिए समय दिया जाएगा • वे सिर एक साथ रखा और आम सहमति तक चर्चा करेंगे उसके बाद • शिक्षक यादृच्छिक पर एक नंबर का चयन • गिने छात्रों को विषय के बारे में अलग अलग विचार और विरोधाभासों के साथ जवाब और है कि अपने महत्वपूर्ण सोच में सुधार करने में मदद मिलेगी।
शिक्षार्थियों समाधान प्राप्त करने के लिए समस्या को दिया जाता है और वे एक साथ उनके सिर रख दिया और अंत में भी समस्या के लिए संभव जवाब पैदा करते हैं और पता लगाने। जब एक साथ नंबर सिर का उपयोग करने? विषय सामग्री के विशाल है और बातचीत अधिमानतः छोटे समूहों में किया जाना चाहिए विभिन्न विचारों के माध्यम से जाने की जरूरत है निष्कर्ष और विषय के लिए आने के लिए आवश्यक है जब यह प्रयोग किया जा सकता है।
• पारंपरिक विधि से प्रभावी • बढ़ावा छात्र बातचीत सकारात्मक • कि प्रस्तुत समस्या के बारे में अधिक का पता लगाने में मदद करता है के बारे में चर्चा करने के लिए एक साथ आ रहा है और अधिक से अधिक दो प्रमुख हैं। • शिक्षक के रूप में कोई पक्षपात जवाब देखने के लिए बेतरतीब ढंग से नंबर लेने • उज्ज्वल द्वारा बराबर की भागीदारी के साथ ही धीमी शिक्षार्थियों • यह छात्रों को तुरंत गहराई में लगता है कि एक त्वरित विचारक जा रहा है की समस्या के लिए एक समाधान के साथ आ कर • टीमें बुक से एक भी सबक के लिए और तदर्थ पर बनते हैं। • बहुत समय लगेगा • उचित योजना शिक्षकों के रूप में की आवश्यकता है • शिक्षार्थी के बीच तत्परता के फाइंडिंग कानून चुनौतीपूर्ण होगा।
नंबर सिर एक साथ चर्चा कर रहा है और गहराई में , यह सोच कर , बांटने की खोज करते हुए छात्रों को सीख सकते हैं जहां सहकारी सीखने है। यह योजना , फार्म टीमों , सवाल डाल दिया , नंबर आवंटित एक साथ सिर के लिए कॉल और संख्या उत्तरदाता पर फोन के होते हैं। मेरे हिसाब से यह इस पर आधारित है के रूप में शिक्षण अधिगम प्रक्रिया में सहायक रणनीति है: गंभीर सोच  जागरूकता अन्वेषण शीघ्र विचार का कौशल तुलना और (अन्य अध्यक्षता संख्या के साथ ) इसके विपरीत समाधान ढूँढना
मिशन इंद्रधनुष अभियान
मिशन इंद्रधनुष अभियान को भारत सरकार के केंद्रीय स्वास्थ्य मंत्रालय ने सभी बच्चों को टीकाकरण के अंतर्गत लाने के लिये "'मिशन इंद्रधनुष'" को सुशासन दिवस के अवसर पर 25 दिसंबर 2014 प्रारंभ किया गया था ' इंद्रधनुष के सात रंगों को प्रदर्शित करने वाला मिशन इंद्रधनुष का उद्देश्य उन बच्चों का २०२० तक टीकाकरण करना है जिन्हें टीके नहीं लगे हैं या डिफ्थेरिया ,बलगम, टिटनस ,पोलियो ,तपेदिक ,खसरा तथा हेपिटाइटिस-बी को रोकने जैसे सात टीके आंशिक रूप से लगे हैं। यह कार्यक्रम हर साल ५ प्रतिशत या उससे अधिक बच्चों के पूर्ण }[टीकाकरण]] में तेजी से वृद्धि के लिए विशेष अभियानों के जरिए चलाया जाएगा। पहले चरण में देश में २०१ जिलों की पहचान की है, जिसमें ५० प्रतिशत बच्चों को टीके नहीं लगे हैं या उन्हें आंशिक रूप से टीके लगाए गए हैं' इन जिलों को नियमित रूप से टीकाकरण की स्थिति सुधारने के लिए लक्ष्य बनाया जाएगा। मंत्रालय का कहना है कि २०१ जिलों में से ८२ ज़िले केवल चार राज्य उत्तर प्रदेश ,बिहार ,मध्यप्रदेश तथा राजस्थान से हैं और चार राज्यों के ४२ ज़िलों में २५ प्रतिशत बच्चों को टीके नहीं लगाए गए हैं या उन्हें आंशिक रूप से टीके लगाए गए हैं। भारत में टीकों से वंचित या आंशिक टीकाकरण वाले करीब २५ प्रतिशत बच्चे इन चार राज्यों के ८२ ज़िलों में हैं। मिशन इंद्रधनुष के तहत पहले चरण में २०१ जिलों को सर्वोच्च प्राथमिकता देने का लक्ष्य तय किया है तथा २०१५ में दूसरे चरण में २९७ ज़िलों को लक्ष्य बनाया गया है ' मिशन के पहले चरण का कार्यान्वयन २०१ उच्च प्राथमिकता वाले जिलों में ७ अप्रैल २०१५ पर विश्व स्वास्थ्य दिवस से प्रारंभ हुआ '
पल्स पोलियो प्रतिरक्षण अभियान
पल्स पोलियो प्रतिरक्षण अभियान भारत ने डब्‍ल्‍यूएचओ वैश्विक पोलियो उन्‍मूलन प्रयास के परिणाम स्‍वरूप 1995 में पल्‍स पोलियो टीकाकरण (पीपीआई) कार्यक्रम आरंभ किया ' इस कार्यक्रम के तहत 5 वर्ष से कम आयु के सभी बच्‍चों को पोलियो समाप्‍त होने तक हर वर्ष दिसंबर और जनवरी माह में ओरल पोलियो टीके (ओपीवी) की दो खुराकें दी जाती हैं' यह अभियान सफल सिद्ध हुआ है और भारत में पोलियो माइलिटिस की दर में काफी कमी आई है' पीपीआई की शुरुआत ओपीवी के तहत शत प्रतिशत कवरेज प्राप्‍त करने के उद्देश्‍य से की गई थी' इसका लक्ष्‍य उन्‍नत सामाजिक प्रेरण, उन क्षेत्रों में मॉप अप प्रचालनों की योजना बनाकर उन बच्‍चों तक पहुंचना है जहां पोलियो वायरस लगभग गायब हो चुका है और यहां जनता के बीच उच्‍च मनोबल बनाए रखना है' 2009 के दौरान हाल ही में भारत में विश्‍व के पोलियो के मामलों का उच्‍चतम भार (741) था, यहां तीन अन्‍य महामारियों से पीडित देशों की संख्‍या से अधिक मामले थे' यह टीका बच्‍चों तक पहुंचाने के असाधारण उपाय अपनाने से भारत में पश्चिम बंगाल राज्‍य की एक दो वर्षीय बालिका के अलावा कोई अन्‍य मामला नहीं देखा गया जिसे 13 जनवरी 2011 को लकवा हो गया था 'आज भारत ने पोलियो के खिलाफ अपने संघर्ष में एक महत्‍वपूर्ण पड़ाव प्राप्‍त किया है, चूंकि अब पोलियो का अन्‍य कोई केन्‍द्र नहीं है' भारत में 13 जनवरी 2011 के बाद से सीवेज के नमूनों में न तो वन्‍य पोलियो वायरस और न ही अन्‍य पोलियो वायरस का मामला दर्ज किया गया है 'इसकी असाधारण उपलब्धि लाखों टीका लगाने वालों, स्‍वयं सेवकों, सामाजिक प्रेरणादायी व्‍यक्तियों ,अभिनेताओं , सामाजिक कार्यकर्ताओं और धार्मिक नेताओं के साथ सरकार द्वारा लगाई गई ऊर्जा ,समर्पण और कठोर प्रयास का परिणाम है ' पोलियो उन्‍मूलन के प्रयास देश में सर्वाधिक मान्‍यता प्राप्‍त ब्रांड हैं, जिसमें फिल्‍म उद्योग के चर्चित सितारे जनता को संदेश देते हैं 'ग्रामीण क्षेत्रों के लिए राष्‍ट्रीय ग्रामीण स्‍वास्‍थ्‍य मिशन का प्रयास एक वरदान सिद्ध हुआ है ' सरकार को तकनीकी और रसद संबंधी सहायता प्रदान करने के लिए 1997 में राष्‍ट्रीय पोलियो निगरानी परियोजना आरंभ की गई और अब यह राज्‍य सरकारों के साथ नजदीकी से कार्य करती है और देश में पोलियो उन्‍मूलन का लक्ष्‍य पूरा करने के लिए भागीदारी एजेंसियों की एक बड़ी श्रृंखला इसमें संलग्‍न है '
आंग्ल-मराठा युद्ध
भारत के इतिहास में तीन आंग्ल-मराठा युद्ध हुए हैं। ये तीनों युद्ध 1775 ई. से 1819 ई. तक चले। ये युद्ध ब्रिटिश सेनाओं और 'मराठा महासंघ' के बीच हुए थे। इन युद्धों का परिणाम यह हुआ कि मराठा महासंघ का पूरी तरह से विनाश हो गया। मराठों में पहले से ही आपस में काफ़ी भेदभाव थे, जिस कारण वह अंग्रेज़ों के विरुद्ध एकजुट नहीं हो सके। जहाँ रघुनाथराव ने ईस्ट इण्डिया कम्पनी से मित्रता करके पेशवा बनने का सपना देखा, और अंग्रेज़ों के साथ सूरत की सन्धि की, वहीं बाजीराव द्वितीय ने बसीन भागकर अंग्रेज़ों के साथ बसीन की सन्धि की और मराठों की स्वतंत्रता को बेच दिया। पहला युद्ध(1775-1782 ई.) रघुनाथराव द्वारा महासंघ के पेशवा (मुख्यमंत्री) के दावे को लेकर ब्रिटिश समर्थन से प्रारम्भ हुआ। जनवरी 1779 ई. में बड़गाँव में अंग्रेज़ पराजित हो गए, लेकिन उन्होंने मराठों के साथ सालबाई की सन्धि (मई 1782 ई.) होने तक युद्ध जारी रखा। इसमें अंग्रेज़ों को बंबई (वर्तमान मुंबई) के पास 'सालसेत द्वीप' पर क़ब्ज़े के रूप में एकमात्र लाभ मिला। 1818 ई. में बाजीराव द्वितीय ने अंग्रेज़ों के आगे आत्म समर्पण कर दिया। अंग्रेज़ों ने उसे बन्दी बनाकर बिठूर भेज दिया था, जहाँ 1853 ई. में उसकी मृत्यु हो गई। मराठों के पतन में मुख्य भूमिका बाजीराव द्वितीय की ही रही थी, जिसने अपनी क़ायरता और धोखेबाज़ी से सम्पूर्ण मराठों और अपने कुल को कलंकित किया था।
युद्ध अंगेज़ों और मराठों के मध्य तीन आंग्ल-मराठा युद्ध हुए-प्रथम आंग्ल मराठा युद्ध 1775 - 1782 ई. तक चला। राघोवा (रघुनाथराव) ईस्ट इंडिया कम्पनी से सांठ-गांठ करके स्वयं पेशवा बनने का सपना देखने लगा था। उसने 1775 ई. में अंग्रेज़ों से सूरत की सन्धि की, जिसके अनुसार बम्बई सरकार राघोवा से डेढ़ लाख रुपये मासिक ख़र्च लेकर उसे 2500 सैनिकों की सहायता देगी। इस सहायता के बदले राघोवा ने अंग्रेज़ों को बम्बई के समीप स्थित सालसेत द्वीप तथा बसीन को देने का वचन दिया। 1779 ई. में कम्पनी सेना की बड़गाँव नामक स्थान पर भंयकर हार हुई और उसे बड़गाँव में सलबाई (1782) की सन्धि करनी पड़ी। इस हार के बावजूद भी वारेन हेस्टिंग्स ने सलबाईं की सन्धि होने तक युद्ध को जारी रखा था।
द्वितीय-आंग्ल मराठा युद्ध 1803 - 1805 ई. तक चला। बाजीराव द्वितीय को अपने अधीन बनाने के पश्चात अंग्रेज़ इस बात के लिए प्रयत्नशील थे कि, वे होल्कर, भोसलें तथा महादजी शिन्दे को भी अपने अधीन कर लें। साथ ही वे अपनी कूटनीति से उस पारस्परिक कलह और फूट को बढ़ावा भी देते रहे, जो मराठा राजनीति का सदा ही एक गुण रहा था|
तृतीय आंग्ल-मराठा युद्ध 1817 - 1818 ई. तक चला। यह युद्ध अन्तिम रूप से लार्ड हेस्टिंग्स(1813-1823) के भारत (अंग्रेजी क्षेत्र)के गवर्नर-जनरल बनने के बाद लड़ा गया। अंग्रेजों ने पेशवा को 13 जून 1817 को तथा 5 नवम्बर, 1817 में महादजी शिन्दे के साथ ग्वालियर की सन्धि की, जिसके अनुसार महादजी शिन्दे पिंडारियों के दमन में अंग्रेजों का सहयोग करेगा और साथ ही चंबल नदी से दक्षिण-पश्चिम के राज्यों पर अपना प्रभाव हटा लेगा। जून, 1817 में अंग्रेजों ने से पूना की सन्धि की, जिसके तहत पेशवा ने 'मराठा संघ' की अध्यक्षता त्याग दी।
क्वथन नली
क्वथन नली एक प्रकार का गर्म करने हेतु एक नली है। यह परखनली की तरह ही होता है, लेकिन उससे 50% अधिक बड़ा होता है। साथ ही इसमें अधिक ताप पर इसे गर्म भी किया जा सकता है। इसे मुख्यतः गर्म करने हेतु ही बनाया गया है। इसमें रासायनिक अभिक्रिया के दौरान तरल पदार्थ में विस्फोट भी हो जाता है। इसमें बुलबुले और गैस के निकलने हेतु पर्याप्त जगह नहीं होता है।
इसका उपयोग परखनली जैसा ही होता है, लेकिन इसे बहुत ही उच्च तापमान पर गर्म किया जा सकता है। जबकि इसी तापमान में परखनली टूट या गल जाएगी। यह बोरोसिलिकेट नामक काँच से बना होता है। जिसके कारण ही यह इतने अधिक तापमान को सहन कर लेता है।
बोरोसिलिकेट काँच
बोरोसिलिकेट काँच एक प्रकार का काँच होता है, जो सिलिका और बोरॉन ट्राईऑक्साइड से मिल कर बना एक यौगिक है।
इस काँच का निर्माण जर्मनी के वैज्ञानिक ओटो शॉट ने किया था।
इसका उपयोग प्रयोगशाला में उपयोग में लाये जाने वाले काँच के उपकरण जैसे क्वथन नली में किया जाता है। जिससे यह उच्च तापमान में भी ठीक रहता है और सामान्य काँच की तरह टूटता या पिघलता नहीं है।
बोरोसिलिकेट काँच के गुण निम्नलिखित तीन बिन्दुओं द्वारा बताये जा सकते हैम-'बोरोसिलिकेट' नाम इसमें सर्वाधिक मात्रा में उपस्थित दो यौगिकों - सिलिका और बोरेट के कारण पड़ा है।
दुर्गाबाई देशमुख
दुर्गाबाई देशमुख (1909 - 1981) वह भारत की स्वतंत्रता सेनानी तथा सामाजिक कार्यकर्ता तथा भारतीय संविधान सभा में चुनी जाने वाले महिला और स्वतंत्र भारत के पहले वित्तमंत्री चिंतामणराव देशमुख की पत्नी थीं।
आंध्र प्रदेश से स्वाधीनता समर में सर्वप्रथम कूदने वाली महिला दुर्गाबाई का जन्म 15 जुलाई 1909 में राजमंड्री जिले के काकीनाडा नामक स्थान पर हुआ था। इनकी माता श्रीमती कृष्णवेनम्मा तथा पिता श्री रामाराव थे। पिताजी का देहांत तो जल्दी ही हो गया था; पर माता जी की कांग्रेस में सक्रियता से दुर्गाबाई के मन पर बचपन से ही देशप्रेम एवं समाजसेवा के संस्कार पड़े।
दुर्गाबाई देशमुख ने आन्ध्र महिला सभा, विश्वविद्यालय महिला संघ, नारी निकेतन जैसी कई संस्थाओं के माध्यम से महिलाओं के उत्थान के लिए अथक प्रयत्न किये। दुर्गाबाई ब्लाइंड रिलीफ एसोसिएशन की अध्यक्ष थीं। उस क्षमता में, उसने नेत्रहीनों के लिए एक स्कूल-छात्रावास और एक प्रकाश इंजीनियरिंग कार्यशाला की स्थापना की।
वह ब्रिटिश राज से आजादी के लिए भारत के संघर्ष में महात्मा गांधी की अनुयायी थीं। उसने कभी आभूषण या सौंदर्य प्रसाधन नहीं पहने थे, और वह एक सत्याग्रही थी।वह एक प्रमुख समाज सुधारक थीं, जिन्होंने सविनय अवज्ञा आंदोलन के दौरान गांधी के नेतृत्व वाले नमक सत्याग्रह गतिविधियों में भाग लिया था। आंदोलन में महिला सत्याग्रहियों के आयोजन में उनका महत्वपूर्ण योगदान था। इसने ब्रिटिश राज अधिकारियों को 1930 से 1933 के बीच तीन बार जेल में डाला।
जेल से छूटने के बाद, दुर्गाबाई ने अपनी पढ़ाई जारी रखी। उन्होंने 1930 के दशक में आंध्र विश्वविद्यालय से राजनीति विज्ञान में बी.ए. और अपना एम। ए। समाप्त किया। उन्होंने 1942 में मद्रास विश्वविद्यालय से कानून की डिग्री प्राप्त की और मद्रास उच्च न्यायालय में एक वकील के रूप में अभ्यास शुरू किया। 1946 में दुर्गाबाई मद्रास प्रांत से भारत की संविधान सभा की सदस्य चुनी गई। वह संविधान सभा में अध्यक्षों के पैनल में अकेली महिला थीं। वह कई सामाजिक कल्याण कानूनों के अधिनियमित में सहायक थी। 1948 में उन्होंने आंध्र एजूकेशन सोसायटी (एईएस) की स्थापना की, जो तेलुगु बच्चों की शैक्षिक आवश्यकताओं की पूर्ति के लिए थी।
वह 1952 में संसद के लिए निर्वाचित होने में विफल रही, और बाद में उन्हें योजना आयोग का सदस्य नामित किया गया। उस भूमिका में, उन्हें सामाजिक कल्याण पर एक राष्ट्रीय नीति के लिए समर्थन मिलना चाहिए। इस नीति के परिणामस्वरूप 1953 में एक केंद्रीय समाज कल्याण बोर्ड की स्थापना हुई। बोर्ड के पहले अध्यक्ष के रूप में, उसने अपने कार्यक्रमों को चलाने के लिए बड़ी संख्या में स्वयंसेवी संगठनों को संगठित किया, जिनका उद्देश्य शिक्षा, प्रशिक्षण और जरूरतमंद महिलाओं, बच्चों के पुनर्वास के उद्देश्य से था।
1953 में उन्होंने भारत के तत्कालीन वित्त मंत्री चिंतामन देशमुख से विवाह किया, जो जवाहर लाल नेहरू के करीबी थे।
वह 1958 में भारत सरकार द्वारा स्थापित राष्ट्रीय महिला शिक्षा परिषद की पहली अध्यक्ष थीं। 1959 में समिति ने अपनी सिफारिशें इस प्रकार प्रस्तुत कीं: अपनी विरासत को पूरा करने के लिए, आंध्र विश्वविद्यालय, विशाखापत्तनम ने अपने महिला अध्ययन विभाग को डॉ। दुर्गाबाई देशमुख महिला अध्ययन केंद्र के रूप में नामित किया है।
1962 में उन्होंने गरीब लोगों की सेवा के उद्देश्य से एक नर्सिंग होम की शुरुआत की, जो आज विकसित होकर दुर्गाबाई देशमुख हॉस्पिटल के नाम से जाना जाता है। 1963 में, उन्हें वर्ल्ड फूड कांग्रेस में भारतीय प्रतिनिधिमंडल के सदस्य के रूप में वाशिंगटन डी.सी. भेजा गया।
उनके योगदान का सम्मान करते हुए भारत सरकार द्वारा उन्हें पद्मभूषण से सम्मानित किया गया और 9 मई 1981 को उनका निधन हो गया। बहुत अच्छा लगा।
अथिया शेट्टी
अथिया शेट्टी एक भारतीय फ़िल्म अभिनेत्री हैं जिन्होंने अपने कैरियर की शुरुआत हीरो फ़िल्म से की। अथिया के पिता का नाम सुनील शेट्टी और माता का नाम मना शेट्टी है।  इन्होंने अपनी पढ़ाई न्यूयॉर्क फ़िल्म अकेडमी से पूरी की। अथिया के भाई का नाम अहान शेट्टी है। इन्होंने हाल ही मे नवाज्जुद्दीन शिद्द्दीकी के साथ मोतीचूर्ण चकनाचूर फिल्म बनाई थी, जोकि 15 नवंबर 2019 को रिलीज़ हुई। इसमे इन्होंने अनीता (अनी) का किरदार निभाया था। उसमे ये विदेश जाने के लिए बेताब रहती हैं।
अपघटन
अपघटन एक प्रकार की क्रिया है, जिसमें तत्व अलग अलग सूक्ष्म भागों में विभाजित हो जाते हैं। जीवों में यह क्रिया उनके मृत्यु के पश्चात शुरू हो जाती है। इसमें महत्वपूर्ण योगदान सूक्ष्म जीवों का होता है, जो किसी भी जीव के लाश को धीरे धीरे बहुत ही छोटे टुकड़ों में विभाजित कर उसे पारिस्थितिक तंत्र का हिस्सा बना लेते हैं। ★ जिसमे जीवाणु तथा कवक का महत्वपूर्ण योगदान होता है।
रोम (ROM)
रीड ऑनली मैमोरीजिसे अंग्रेजी में भी यही (Read only memory) कहते है 'यह कम्प्यूटर और अन्य इलेक्ट्रॉनिक उपकरणों  में इस्तेमाल करने का भंडारण madhyam
ROM तीन प्रकार की होती है-
1.PROM - Programmable Read Only Memory
2.EPROM - Erasable and Programmable Read Only Memory
3.EEPROM - Electrically Erasable and Programmable Read Only Memory